Dilecto et venerabili Fulcualdo presbitero emptore. Sic igitur ego in Dei nomine Grimoldus et uxor sua Gisla venditores vendimus vobis curtilum cum exitibus et regressibus et vinea in simul tenente, que est sita in pago Matisconensi, in agro Meloniacensi, in villa Muison; terminat ipse curtilus cum vinea a mane seu a sero necnon et a circio terra ipsius emptoris, ad medium diem via publica. Infra istas terminationes de ipso curtilo et vinea et aliud quod ad ipsum curtilum aspicit id quicquid in predicta villa visi sumus habere totum et ad integrum tibi vendimus, pro quo accipimus precium in presente, sicut inter nos convenit et nobis complacuit, solidos XV, prescriptum curtilum sicut superius legitur pro ipso precio hac epistola venditionis in tua tradimus potestate et dominatione jure ad proprium idem habendi, vendendi, perdonandi, commutandi, firmissimam in omnibus habeas faciendi potestatem quicquid volueris. Si quis vero, quod futurum non credo, calumniaverit auri libram componat. S. Grimoldi. S. Gislane. S. Arnulfi. S. Petrini. S. Fulberti. S. Bertonis.